Volkswagen ID får en rækkevidde på op til 550km

Volkswagen er godt igang med at omlægge hele produktlinien til elektriske biler – eller i hvert fald kunne mængden af nyheder fra den tyske gigant godt tyde på det. Jürgen Stackmann fra Volkwagen har nu afsløret lidt mere om Volkswagen ID, der bliver Volkswagens billige elbil. Blandt andet kunne Stackmann I et tweet fortælle, at rækkevidden bliver op til 550km efter den europæiske WLTP standard. I virkelighedens verden bliver det formentlig omkring ca. 400km.

The #VWID offers a #range of up to 550 km for the price of a modern Golf Diesel, and will come on the market as a 100% #emissionneutral #eCar. /JS pic.twitter.com/EUkefmTYGP
— Jürgen Stackmann (@jstackmann) December 6, 2018

Pris som en Golf

Den nye Volkswagen ID bliver prissat ca. som en Golf Diesel bil. Det er dog svært at sammenligne direkte, fordi afgifter på benzin- og elbiler som bekendt er ret forskellige. Men umiddelbart vil prisen efter vores gæt komme til at ligge grundigt på den rigtige side af 300.000 kr. – eller i samme niveau som en Nissan Leaf eksempelvis – men altså med en væsentlig højere rækkevidde. I England forventes prisen at blive omkring 19.000£ for den billige og 25.000£ – eller imellem 160.000 og 207.000 kr. Det tyder altså på, at udgaven med det mindste batteri på 48kWh bliver omkring eller under 200.000 kr. i Danmark. Dermed kan VW for alvor komme ind i kampen om at levere en elbil, hvor alle kan være med.

Lader med 125kW

En ting der er lige så vigtig som rækkevidden er opladningshastigheden – og her er ID også fornuftigt med i forhold til prisen. Den vil kunne lades med op til 125kW – hvilket betyder en fuld opladning på ca. 45-50 minutter for modellen med den længste rækkevidde på op til 550km.

Volkswagen ID får en begrænset topfart på ca. 160km/t, hvilket er valgt for at maksimere batterilevetiden.

ID forventes på gaden i 2020 – og vi vil få alle detaljerne om den kommende bil næste år.

Volkswagen ID får en rækkevidde på op til 550km